Johanas Erdmanas

Johanas Erdmanas (, 1729 m. sausio 15 d. Varmėje – 1798 m. Vilniuje) – Lietuvos kunigas jėzuitas, filosofas, pedagogas, Edukacinės komisijos veikėjas.

 Biografija 

Nuo 1750 m. kunigas jėzuitas. 1753–1758 m. studijavo filosofiją, matematiką, fiziką ir astronomiją Vilniaus jėzuitų kolegijoje ir Vilniaus universitete, 1760–1764 m. – teologiją Braunsbergo (dabar Branievas) jėzuitų kolegijoje. 1769 m. filosofijos, 1773 m. teologijos ir kanonų teisės daktaras. 1772–1776 m. išspausdino gintų filosofinių tezių kelis rinkinius.

1764 m. pamokslininkas Rešliuje (dab. Varmijos Mozūrų vaivadija) – SJ, vėliau Vilniaus kilmingųjų kolegijoje dėstė retoriką, 1766–1769 m. – filosofiją ir matematiką Naugarduko jėzuitų kolegijoje, 1769–1777 m. – filosofiją Vilniaus universitete. 1777–1783 m. Edukacinės komisijos mokyklų rektorius Vilniuje. 1787 m. ar 1788 m. Livonijos kanauninkas. 1787–1790 m. mokyklų generalinis vizitatorius, jo vizitacijos raportai išspausdinti 1974 m. Išliko jo filosofijos paskaitų užrašų rankraščiai..

 Šaltiniai 

Kategorija:Lietuvos pedagogai
Kategorija:Lietuvos filosofai
Kategorija:Lietuvos kunigai
Kategorija:Lietuvos teologai
Kategorija:Lietuvos jėzuitai
Kategorija:Kanauninkai
Kategorija:Lietuvos kanonistai
Kategorija:Lietuvos pamokslininkai